b"\n_START_ARTICLE_\nUsdefruit\n_START_PARAGRAPH_\nL'usdefruit \xc3\xa9s un dret real de gaudir d'una cosa aliena. La propietat de la cosa \xc3\xa9s del nu propietari, que \xc3\xa9s qui en pot disposar. _NEWLINE_L'usufructuari posse\xc3\xafx la cosa per\xc3\xb2 no \xc3\xa9s seva (t\xc3\xa9 la possessi\xc3\xb3, per\xc3\xb2 no la propietat). Pot utilitzar-la i gaudir-ne (obtenir-ne els fruits, tant en esp\xc3\xa8cie com monetaris), per\xc3\xb2 no n'\xc3\xa9s l'amo. Per aix\xc3\xb2 no podr\xc3\xa0 vendre-la, donar-la ni gravar-la sense consentiment del propietari._NEWLINE_Aix\xc3\xb2 ha portat a alguns autors a considerar-lo un pars domini amb el titular de la nua propietat, encara que est\xc3\xa0 generalment acceptat que no \xc3\xa9s un copropietari, encara que ho sembli.\n_START_SECTION_\nCaracter\xc3\xadstiques\n_START_PARAGRAPH_\nL'usdefruit \xc3\xa9s un dret real, la qual cosa implica que \xc3\xa9s independent de qui ostenti la nua propietat. El propietari pot vendre la cosa, i l'usufrucutari seguir\xc3\xa0 en la seva posici\xc3\xb3, encara que l'amo canvi\xc3\xaf._NEWLINE_L'usdefruit \xc3\xa9s sempre temporal, ja sigui vitalici o amb un termini exacte. \xc3\x89s un dret molt habitual en her\xc3\xa8ncies, at\xc3\xa9s que t\xc3\xa9 la caracter\xc3\xadstica que d\xc3\xb3na protecci\xc3\xb3 al c\xc3\xb2njuge (t\xc3\xa9 l'\xc3\xbas i gaudi per a tota la vida) sense afectar els drets hereditaris dels descendents, que acabaran amb el temps adquirint la seva her\xc3\xa8ncia."